VEGA og Live Nation præsenterer

**KING kanaliserer Prince med drømmende og romantisk R&B i VEGA***Den 14. november vækker trioen KING den blide soul fra 70’erne til live i et friskt og futuristisk snit i Lille VEGA.*

Los Angeles-trioen [KING](http://www.weareking.com) udgav i 2011 ep’en *The Story* uden de store armbevægelser eller med et pladeselskab i ryggen. Ep’ens tre sange var mest for sjov og en måde at dele deres musik med venner og familie.   
  
Men en måned senere tikkede en mail fra Prince ind: *”Would you be interested in meeting?”* Den afdøde sanger tog trioen under sine vinger og gav dem jobbet som support-navn til en af hans koncerter.

Siden da har de tilføjet Stevie Wonder, Erykah Badu og Questlove til listen over deres fans, og med debutalbummet *We are King* er fanskaren kun vokset.

**Afro-futuristiske harmonier**De prominente fans tjener i ligeså høj grad som inspirationskilder for gruppen, der består af tvillingesøstre Paris og Amber Strother og veninden Anita Bias. Deres stil er blevet kaldt afro-futuristisk med et strejf af autentisk retro-soul.   
  
Inspirationskilderne er ikoner som netop Prince og Stevie Wonder, men kørt igennem en drømmende, digital produktion, der leder tankerne hen på Sade, Janet Jackson eller Solange.

**Kongen af sin egen musik**Der strømmer en underliggende *girl power* gennem KINGs musik. Med silkebløde harmonier leveres de selvsikre tekster om at gå efter guldet og hvile i sin egen selvstændighed. Singlen [”The Greatest”](https://www.youtube.com/watch?v=UbpSV3gBRfk) hylder eksempelvis bokseren Mohammed Ali med linjerne: *”There's just one way to go. And someone's gotta fall. It won't be me, no.”*

Men også i deres tilgang til musikbranchen lægger KING vægt på retten til at være konge over sin egen musik:

*"We really wanted to challenge the notion of what people think about when they think of who's in charge. We wrote all of our own music, produced everything — on the creation side, but on the business side, too, we were handling everything ourselves. It felt like we were the king of our own musical kingdom.”*

**Fakta om koncerten**

KING (US)

Mandag den 11. november kl. 21.00

Lille VEGA, Enghavevej 40, 1674 København V

Billetpris 140 kr. + gebyr

Billetsalget starter den 19. Maj via vega.dk og Ticketmaster